Diari Oficial de la Generalitat Valenciana


Sumari del DOGV 6694, del 18-01-2012 (2011/13957)

Notificació de la sentència dictada en el judici ordinari número 1122/2010.
---------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/13089


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el judici ordinari número 1122/2010. [2011/13210]  
Procediment ordinari 001122/2010  
De: Banco Santander, SA.  
Procurador: Miguel Ángel Díaz Panadero Sandoval.  
Contra: Joaquín Francisco Fernández Olivera.  
Procurador/a: -  
En aquest procediment de judici ordinari 1122/2010 seguit a instàncies de Banco Santander, SA, contra Joaquín Francisco Fernández Olivera s'ha dictat la sentència, que, literalment, és com segueix:  
«Sentència número 108/2011  
Catarroja, 22 de novembre de 2011  
M.ª Leticia Ruiz Pacheco, jutgessa substituta del Jutjat de Primera Instància i Instrucció número 1 d'aquesta ciutat, he vist aquestes actuacions de judici ordinari número 1122/2010 seguit a instàncies del Banco Santander, SA, representat pel procurador senyor Díaz Panadero Sandoval i assistida pel lletrat Javier Peris Mir; contra Joaquín Francisco Fernández Olivera, declarat en rebel·lia, sobre reclamació d'una quantitat, he procedit a dictar aquesta resolució, en nom del rei, d'acord amb els següents:  
  
Antecedents de fet  
Primer. El procurador senyor Díaz-Panadero Sandoval, en la representació que exerceix, va interposar demanda de judici ordinari, que per torn de repartiment va correspondre a aquest Jutjat, en la qual sol·licita es condemne la demandada a pagar a l'actora la quantitat de 6.612,17 euros, més els interessos de demora pactats en el contracte al 16 per cent i costes.  
Segon. Per decret, es va admetre a tràmit la demanda, i es va disposar citar a termini a la part demandada, perquè dins del termini de 20 dies, compareguera en les actuacions de forma legal i la contestara, i se li advertia que en cas de no fer-ho, seria declarada en rebel·lia i es consideraria la demanda per contestada, la demandada no va contestar i va ser declarada en rebel·lia.  
Tercer. Les parts van ser convocades per a la celebració de l'audiència prèvia el dia 21 de novembre de 2011, la qual es va celebrar en el dia assenyalat amb l'assistència de la part actora, però la demandada no va comparéixer. En aquesta audiència prèvia, atés que l'única prova admesa va ser la documental, van quedar seguidament les actuacions concluses i a la vista per a dictar sentència.  
Quart. Que en la tramitació d'aquest judici, s'han observat les prescripcions legals vigents.  
  
Fonaments de dret  
Primer. L'actor reclama en aquesta litis la quantia de 6.612,17 euros, quantitat que deu el demandat com a conseqüència de la subscripció entre ambdós d'una pòlissa de préstec per import de 13.081 euros, en la qual es pactava que l'interés de demora seria superior en 10 punts percentuals a l'establit en les condicions particulars de 6 per cent. El demandat no ha complit amb el pagament de diverses quotes d'amortització, per la qual cosa la demandant va donar per vençuda anticipadament la pòlissa i reclama l'import degut i els interessos de demora pactats a l'1 per cent.  
Segon. Segons estableix l'article 217 de la Llei d'Enjudiciament Civil l'actor ha de provar els fets de la demanda. Resulta acreditada la relació contractual existent entre ambdós parts, mitjançant la documental que obra en les actuacions, i la procedència del deute; al contrari la demandada no ha provat el pagament del deute (art. 217.3r LEC) i en conseqüència s'estima la demanda formulada (art. 1088, 1089, 1254, 1114 WS, i 2, 50 i 51 Cdeco).  
Tercer. En matèria d'interessos el demandat haurà de sufragar a l'actor els pactats, d'acord amb el que estableix l'article 576 de la Llei d'Enjudiciament Civil i 1108 del Codi Civil.  
Quart. En matèria de costes s'aplicarà l'article 394.1 de la Llei d'Enjudiciament Civil, que determina que si s'estima la demanda els codemandats hauran de pagar les costes del procediment.  
Vistos els preceptes legals esmentats i altres aplicables de manera especial i general al cas d'actuacions.  
  
Dispositiva  
Estime la demanda formulada per Banco Santander, SA, representat pel procurador senyor Díaz Panadero Sandoval i assistida pel lletrat Javier Peris Mir; contra Joaquín Francisco Fernández Olivera, declarat en rebel·lia; declare que pertoca i en conseqüència condemne el demandat a satisfer a l'actora la quantia de 6.612,17 euros, més els interessos de demora pactats en el contracte i costes.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'interposarà davant del tribunal que haja dictat la resolució que s'impugna dins del termini de 20 dies comptador des de l'endemà de la notificació de la resolució, i s'indicaran les al·legació en què es base la impugnació, a més a més de citar la resolució objecte d'apel·lació i els pronunciaments que s'impugnen (art. 458 LECn). Es fa a la part recurrent les advertències següents:  
a) Haurà de constituir amb caràcter previ un dipòsit de 50 euros en el compte de dipòsits i consignacions d'aquest Jutjat (número 4371/0000/04/1122/10), i s'indicarà en el camp «Concepte» «Recurs d'apel·lació i clau 02».  
b) El justificant d'ingrés l'haurà de presentar juntament amb l'escrit d'interposició o adhesió del recurs corresponent.  
c) Així mateix, es fa saber a la part que per al supòsit de devolució del dipòsit, d'acord amb la legislació vigent i per tal d'agilitzar-la, haurà de facilitar a aquest Jutjat un número de compte bancari on puga realitzar l'esmentada devolució.  
Aquesta és la sentència, que pronuncie, mane i firme».  
Publicació. La sentència anterior va ser donada, llegida i publicada per la magistrada jutgessa que la va dictar, mentre celebrava audiència pública en el mateix dia de la data. De la qual jo, la secretària judicial, en done fe, a Catarroja (València), 23 de novembre de 2011.  
I atés que el demandat esmentat, Joaquín Francisco Fernández Olivera, es troba en parador desconegut, s'expedeix aquest edicte a fi que valga de notificació de forma deguda.  
  
Catarroja, 30 de novembre de 2011.- La secretària judicial: Carmen M.ª Machí Pérez.